grb **R E P U B L I K A H R V A T S K A**

**KRAPINSKO-ZAGORSKA ŽUPANIJA**

**Upravni odjel za prostorno uređenje,**

**gradnju i zaštitu okoliša**

KLASA: UP/I-351-01/21-01/10

URBROJ: 2140/01-08-21-2

Krapina, 01. lipnja 2021.

Krapinsko-zagorska županija, Upravni odjel za prostorno uređenje, gradnju i zaštitu okoliša na temelju članka 160. stavka 1. i članka 162. Zakona o zaštiti okoliša (“Narodne novine” broj 80/13, 153/13, 78/15, 12/18 i 118/18) i članka 7. stavka 2. točke 1. Uredbe o informiranju i sudjelovanju javnosti i zainteresirane javnosti u pitanjima zaštite okoliša (“Narodne novine” broj 64/08) objavljuje

**I N F O R M A C I J U**

**o zahtjevu za ocjenu o potrebi procjene utjecaja na okoliš** **uređenja pješačkih površina i korita vodotoka Mihovljan u centru naselja Mihovljan, Općina Mihovljan**

**Tijelo nadležno za provedbu postupka:** Upravni odjel za prostorno uređenje, gradnju i zaštitu okoliša Krapinsko-zagorske županije, Magistratska 1, Krapina.

**Pravni temelj za vođenje postupka ocjene o potrebi procjene utjecaja zahvata na okoliš** su odredbe članka 82. stavka 1. Zakona o zaštiti okoliša i odredbe članaka 24., 25., 26. i 27. Uredbe o procjeni utjecaja zahvata na okoliš (“Narodne novine” broj 61/14, 3/17, u daljnjem tekstu: Uredba). Naime, za zahvate navedene u točki 2.2 *Kanali, nasipi i druge građevine za obranu od poplava i erozije obale* Priloga III. Uredbe, ocjenu o potrebi procjene utjecaja zahvata na okoliš provodi nadležno tijelo u županiji. Osim navedenog, člankom 27. stavkom 1. Zakona o zaštiti prirode (“Narodne novine” broj 80/13, 15/18 i 14/19) utvrđeno je da se za zahvate za koje je određena provedba ocjene o potrebi procjene utjecaja na okoliš provodi Prethodna ocjena prihvatljivosti za područje ekološke mreže u okviru postupka ocjene o potrebi procjene.

**Nositelj zahvata:** Općina Mihovljan, Mihovljan 48, Mihovljan.

**Ovlaštenik:** Fidon d.o.o., Trpinjska 5, Zagreb.

**Lokacija zahvata**

Uređenje pješačkih površina i korita vodotoka Mihovljan u centru naselja Mihovljan planira se na području Općine Mihovljan na k.č.br. 1112/1, 1112/5, 1112/3, 1112/4, 1112/7, 3638/1, 1188/2, 1188/3, 1188/4, 1095, 1188/7 sve k.o. Mihovljan.

**Sažeti opis zahvata**

Predmetni zahvat uključuje izgradnju pješačkih staza uz vodotok Mihovljan u duljini od oko 590 metara, izgradnju drvenog mosta preko vodotoka Mihovljan raspona oko 7,45 metara i uređenje korita vodotoka Mihovljan u duljini od oko 370 metara. Ukupno su planirane 3 pješačke staze uz vodotok Mihovljan. Staza oznake 1 (l= 303,62 m, š = 2,50 m) se na svom početku, na južnoj strani, priključuje na nerazvrstanu cestu Mihovljan – Večkovići – Kovačići, dok je završetak zahvata na pristupnoj cesti osnovnoj školi M30. Staza oznake 2 (l= 204,61 m, š=2,50 m) na svom početku, na južnoj strani, priključuje se na nerazvrstanu cestu M18 Mihovljan – Večkovići – Kovačići, dok se na završetku zahvata priključuje na stazu oznake 3 (l= 81,19 m, š=2,50 m). Staza oznake 3 počinje na županijskoj cesti ŽC2125, završetak je na spoju sa stazom oznake 1. Most drvene konstrukcije širine 2,5 metara se planira na stazi 3 koja prelazi preko vodotoka Mihovljan u stacionaži km 0+074,97 km. Na predmetnom potezu korito vodotoka će urediti u duljini od oko 370 m. Niveleta vodotoka će se popraviti tako da vodotok ima kontinuirani pad, bez uspora. Korito će se obložiti kamenom u betonu. Debljina kamene obloge iznosi 30 cm. Korito vodotoka je trapeznog presjeka, a dno će se izvesti u širini od 2,00 metra. Od stac. km 0+000,00 km do stac. km 0+231,86 km pješačke staze 1 nagib pokosa korita izvest će se u nagibu 1:1,67. Od stac. km 0+231,86 km pješačke staze 1 do završetka zahvata, nagib korita potoka sa zapadne strane izvest će se u nagibu 1:1,67, dok će se pokos s istočne strane izvesti u nagibu 1:1.

Detalji o zahvatu nalaze se u Elaboratu zaštite okoliša koji je objavljen uz ovu Informaciju na internetskim stranicama Krapinsko-zagorske županije ([www.kzz.hr](http://www.kzz.hr)).

**Sažeti opis postupka**

Nositelj zahvata je uz zahtjev o provedbi postupka ocjene o potrebi procjene utjecaja na okoliš dostavio Elaborat zaštite okoliša kojeg je izradio ovlaštenik za poslove zaštite okoliša. Temeljem Elaborata traže se mišljenja tijela i/ili osoba određenih posebnim propisima i/ili JLP(R)S o tome da li je moguće očekivati značajan negativan utjecaj na područje njihove nadležnosti. Nakon razmotrenih mišljenja tijela i/ili osoba određenih posebnim propisima i/ili JLP(R)S i mišljenja javnosti i zainteresirane javnosti, ovaj Upravni odjel će donijeti rješenje, kojim će biti utvrđeno je li potrebno provoditi postupak procjene utjecaja na okoliš ili nije te rezultate Prethodne ocjene prihvatljivosti zahvata za ekološku mrežu.

**Nadležna tijela i pravne osobe s javnim ovlastima - sudionici u postupku:**

1. Ministarstvo gospodarstva i održivog razvoja, Zavod za zaštitu okoliša i prirode, Radnička cesta 80/7, Zagreb,
2. Ministarstvo gospodarstva i održivog razvoja, Uprava vodnoga gospodarstva i zaštite mora, Radnička cesta 80, Zagreb,
3. Hrvatske vode, Ulica grada Vukovara 220, Zagreb.

**Način očitovanja javnosti na informaciju**

Javnost i zainteresirana javnost mogu dostaviti mišljenje o zahtjevu za ocjenu o potrebi procjene utjecaja zahvata na okoliš u pisanom obliku na sljedeću adresu: Upravni odjel za prostorno uređenje, gradnju i zaštitu okoliša, Krapina, Magistratska 1, u roku od 30 dana od dana objave ove informacije, pozivom na gornju klasu.

**Način informiranja javnosti i zainteresirane javnosti o ishodu postupka:**

Upravni odjel za prostorno uređenje, gradnju i zaštitu okoliša objavit će na svojim internetskim stranicama ([www.kzz.hr](http://www.kzz.hr)) rješenje doneseno povodom predmetnog zahtjeva.

**PROČELNIK**

mr.sc. Stjepan Bručić, dipl.ing.